laion/Wikipedia-Exotic huggingface dataset:
Wrecked

Wrecked הוא שיר של להקת Imagine Dragons. הוא שוחרר דרך Interscope וקידינקורנר ב-2 ביולי 2021, כסינגל השלישי מתוך אלבום האולפן החמישי שלהם, Mercury – Act 1. הוא נכתב על ידי חברי הלהקה דן ריינולדס, וויין סרמון, בן מקי ודניאל פלצמן. השיר נוצר בהשראת גיסתו של הסולן דן ריינולדס (אשתו של אחיו), אלישה דורצ'י ריינולדס, שמתה מסרטן, אמר ריינולדס בעיתונות: "היא הייתה האור הבהיר ביותר. מגדלור של שמחה וכוח לכל מי שפגשה. לכתה הפתאומי זעזע אותי בדרכים שאני עדיין לא מסוגל להביע. הייתי איתה ועם אחי כשהיא נפטרה, וזו הייתה הפעם הראשונה בחיי שראיתי את המוות בצורה כזו. זה אטם במוחי את שבריריות החיים ואת הסופיות של כל זה. ראיתי את אחי מתמודד עם משהו שאף אחד לא צריך לעשות. אבל ראיתי גם את אמונתו מביאה לו תקווה לעתיד איתה. אני יכול רק לקוות לאותו הדבר." הוא תיאר שהשיר הוא "הדרך שלו להתמודד עם הכל, שכן מוזיקה תמיד הייתה המפלט שלי. לא עוד אדם בעל אמונה נלהבת, אני יכול רק לקוות שהיא שומעת את זה איפשהו במקום שבו היא נרפאה וכבר לא סובלת. השיר הזה הוא המשאלה שלי לנצח עם אלה שאני אוהב." מידע על הסינגל "Wrecked" באתר מיוזיק בריינז מילות השיר "Wrecked" באתר Genius סרטון השיר "Wrecked" באתר יוטיוב מידע על השיר "Wrecked" באתר ספוטיפיי Imagine Dragons announce new album ‘Mercury – Act 1’, share single ‘Wrecked’
סלולרי (ספר)

סלולרי (באנגלית: Cell), הוא ספר אימה אפוקליפטי מאת סטיבן קינג, שנכתב בשנים 2004–2005 והוצא לאור בעברית בשנת 2006. בספר מסופר על אמן צעיר מניו-אינגלנד שמנסה להתאחד עם בנו לאחר שפעימה מועברת דרך הרשת הסלולרית, וגורמת לאנשים להפוך לזומבים בעלי יכולות טלפתיות. בשנת 2016 הספר עובד לסרט קולנוע באותו שם בכיכובם של ג'ון קיוזאק וסמואל ל. ג'קסון. אתר האינטרנט הרשמי של סלולרי לילך וולך, כבו טלפונים, באתר נענע 10, 5 ביולי 2006 סלולרי, באתר OCLC (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
הרי אדום

הרי אֱדוֹם הם הרים פוריים המצויים על רמה בדרום-מערב ירדן, ממזרח לערבה ומדרום להרי מואב. אורך שרשרת ההרים הוא כ-170 קילומטר. הפסגה הגבוהה ביותר בהרי אדום היא הר רם, כ-40 קילומטר ממזרח לעקבה: גובהה כ-1,754 מטר מעל פני הים, והיא גם הפסגה השנייה בגובהה בירדן אחרי ג'בל אום אד-דמי. בארץ אדום גר בימי קדם העם האֲדומי, אשר לפי המסורת המקראית הוא מצאצאיו של עשיו, אחי יעקב. רמת אדום היא רמה פורייה ועשירה במים יחסית לסביבתה, בשל גובהה הרב. ממערב מהווה הערבה את גבולה, מדרום ארץ מדין, אשר את גבולה מהווה ואדי חיסמה. ממזרח הופכת הרמה בהדרגה למדבר, ללא תוואי נוף בולט המבדיל ביניהם. מצפון, נחל זרד הנשפך לערבה הוא הגבול עם ארץ מואב. לעיתים מחולקים הרי אדום לשני אזורי משנה: החלק הצפוני, ששוכן מנחל זרד ועד לעיירה שובכ נקרא בשם ג'באל, ואילו הדרומי והגדול מביניהם, משובכ ועד לוואדי חיסמה, הוא הר שעיר הקרוי בפי הבדואים בשם ג'בל א-שערה. הרי אדום במבט מכביש הערבה הרי אדום ונמל עקבה פטרה, אתר תיירות מפורסם בהרי אדום הרי אדום בשקיעה, מבט מגג מבנה ה-IMAX באילת פטרה - עיר עתיקה ואתר תיירות מפורסם בשטח הרי אדום אדום (עם) - העם האדומי אשר על שמו נקראים ההרים הר שעיר בעג'ה - אתר ארכאולוגי בהרי אדום האנציקלופדיה העברית כרך א' תשי"א מעמ' 473 חיים בן דוד, "אתרי סלע מסוף תקופת הברזל בהרי אדום", קדמוניות, חוברת 151, 2016, עמ' 33–38 מדיה וקבצים בנושא הרי אדום בוויקישיתוף חיים בן דוד, ‏מצודות סלע בהרי אדום, קתדרה 101, אוקטובר 2001, חשוון תשס"ב, עמ' 7 - 18
שרבין אלנבי

שרבין אלנבי (בפרסית: شروین النابی; נולד ב־26 באוגוסט 1995) הוא שחקן איראני-אנגלי, שהתפרסם בזכות משחקו בסדרה הישראלית "טהרן" של כאן 11. אלנבי נולד באיראן למשפחה פרסית והוא דובר פרסית וכורדית. בשנת 2007, כשהוא בן 12, היגר עם משפחתו למנצ'סטר בבריטניה וכיום הוא מתגורר בלונדון. בשנת 2019 שיחק בסרט "Baghdad in My Shadow" בתור נאסר, ולצורך משחקו בסרט זה למד ערבית. בשנת 2020 שיחק אלנבי בסדרת הריגול הישראלית "טהרן" של כאן 11 ו-Apple TV+ בתור מילאד כאהאני, פעיל איראני ליברלי, אותו הכירה סוכנת המוסד תמר רבניאן (ניב סולטן) בדארקנט תחת הכינוי "סיק בוי". מילאד מנהל רומן עם תמר ובעונה השנייה של טהרן הם מתכננים הימלטות מאיראן ותחילתם של חיים חדשים בוונקובר שבקנדה. בעונה זו ידוע אלנבי גם בתור מהדי אנסארי, אח של ליילה אנסארי (תמר רביניאן). בשנת 2023 שיחק בסרט הקומדיה האמריקאי "חתונה פרסית" (אנ') של הבמאית מרים קסווארז (אנ') ועלילתו מגוללת משפחת מהגרים איראנית-אמריקאית גדולה שמתאספת למפגש משפחתי ועל הפערים התרבותיים ביניהם. באותה שנה הצטלם לסרט האימה של רני הרלין, "Refuge" אשר יצא לאקרנים באפריל 2024. בעקבות משחקו של אלנבי בסדרה טהרן, הוא מוחרם בארץ מוצאו איראן וכניסתו אל המדינה נאסרה אליה לא שב מאז 2012. אלנבי קרא לאחר פרסום האיסור לישראלים ליצור קשרים עם איראנים בשביל לחזק את השלום בין העמים. מדיה וקבצים בנושא שרבין אלנבי בוויקישיתוף שרבין אלנבי, ברשת החברתית אינסטגרם שרבין אלנבי, ברשת החברתית LinkedIn שרבין אלנבי, במסד הנתונים הקולנועיים IMDb (באנגלית) שרבין אלנבי, באתר AllMovie (באנגלית) שרבין אלנבי, במסד הנתונים הקולנועיים KinoPoisk (ברוסית) ניר וולף, טהרן אהובתי, באתר ישראל היום, 23 ביולי 2020 Shervin Alenabi, IMDb ניר וולף, מוחרם באיראן בגלל "טהרן", מאוהב בישראל בזכות ניב סולטן, באתר ישראל היום, 23 ביולי 2020 L'un des héros de la série « Teheran » interdit d'entrée en Iran !, LPH INFO, ‏2020-07-23 (ב־) "מעודד את הישראלים ליצור קשר עם האיראנים": כוכב טהרן בריאיון, סרטון בערוץ "כאן | חדשות - תאגיד השידור הישראלי", באתר יוטיוב (אורך: 06:54)
בור שומן

בור שומן או מפריד שומנים הוא מתקן תברואתי המיועד להפרדת עודפי שומן המיוצרים בהליכים תעשייתיים שונים, במטרה למנוע פגיעה במערכת ביוב עירונית וזיהום סביבתי. השימוש בבור שומן נדרש עקב התאמתה של מערכת הביוב המקובלת להולכת מי שופכין בלבד וכניסת שומנים יוצרת סתימות ותקלות נוספות, מה שמחייב הפרדת השומנים מיתר השופכין. בור שומן נמצא בדרך כלל בתוך מיכל בגודל המותאם לכמות הנוזלים הנכנסים אל תוכו, בהתאם לנוסחאות המוגדרות בתקנות, וממוקם בסמוך למערכת הניקוז, לרוב כשהוא טמון בקרקע. אל תוך המיכל מתנקזים נוזלים עודפים מתהליכי ייצור שונים ובהם מעורבים מים ושומנים זה בזה. בתוך המיכל שוקעים הנוזלים ובשל ההבדל במשקלם הסגולי השמן צף מעל פני המים. אל תחתית הבור מחובר צינור עודפים המנקז את המים חזרה אל רשת הביוב ומותיר את השמן כשהוא צף מעל. מידי תקופה או על פי התראת חיישן אלקטרוני מתבצעת שאיבה יזומה באמצעות ביובית של עודפי השומן הצפים ושטיפה של הבור משומן הנדבק בדפנותיו. השימוש בבור שומן מחויב על פי החוק בכל עסק שמשתמש בשומנים בתהליכי הייצור שלו ושעשוי לפלוט אותם לתוך מערכת הביוב או לקרקע ובכלל זה: מפעלים, מוסכים ומסעדות. גם פינוי השומן נדרש לעשות בהתאם לתקנות לאתר סילוק מורשה. המשרד להגנת הסביבה והרשויות המקומיות מבצעים אכיפה כנגד עסקים המפירים חובה חוקית זו. תקנות בריאות העם (תקני איכות מי קולחין וכללים לטיהור שפכים) הנחיות לתפעול ותחזוקה של מפריד שומנים ושמנים (עמ' 7), באתר המשרד להגנת הסביבה הנחיות לתפעול ותחזוקה של מפריד שומנים ושמנים (עמ' 4), באתר המשרד להגנת הסביבה הנחיות לתפעול ותחזוקה של מפריד שומנים ושמנים (עמ' 3), באתר המשרד להגנת הסביבה גדי גולן, ‏אשדוד: קנסות לבעלי אולמות ומסעדות שלא יפנו שומנים, באתר גלובס, 19 ביוני 2005
קלאוס מקלה

קלאוס מקלה (בפינית: Klaus Mäkelä; נולד ב-17 בינואר 1996) הוא מנצח וצ'לן פיני. קלאוס מקלה נולד בהלסינקי למשפחה של מוזיקאים, אביו הוא הצ'לן סמי מקלה, ואמו היא הפסנתרנית טארו מיאהנן-מקלה. סבו, טאפיו מיאהנן, הוא כנר וויולן, ואחותו הצעירה אלן מקלה היא רקדנית בבלט הלאומי הפיני. מקלה למד ניצוח באקדמיית סיבליוס אצל יורמה פאנולה ונגינה בצ'לו אצל מרקו אילנן, טימו הנהינן והנו קיסקי. הוא החל להתעניין בניצוח בגיל 12, כששר במקהלה של האופרה הלאומית הפינית. הוא היה סולן עם תזמורות פיניות כמו התזמורת הסימפונית של לאהטי, התזמורת הסימפונית של קואופיו והסינפוניה של ייבסקילה. הוא הופיע בפסטיבלי מוזיקה פינית כמו פסטיבל המוזיקה הקאמרית קוהמו ופסטיבל המוזיקה של נאנטלי. בספטמבר 2017 ניצח לראשונה על התזמורת הסימפונית של רדיו שוודיה. על בסיס הופעה זו, בדצמבר 2017, הודיעה התזמורת על מינויו של קלאוס מקלה למנצח האורח הראשי הבא שלה, החל מעונת 2018–2019, עם חוזה ראשוני ל-3 שנים. מינויו היה המינוי הצעיר ביותר אי פעם לתפקיד מנצח עם התזמורת. מאז פברואר 2018 הוא המנהל האמנותי של פסטיבל המוזיקה בטורקו. במאי 2018 ניצח מקלה לראשונה על התזמורת הפילהרמונית של אוסלו. על בסיס הופעה זו, באוקטובר 2018, הודיעה התזמורת על מינויו למנצח הראשי הבא שלה, החל מעונת 2020–2021, עם חוזה ראשוני של 3 עונות. במאי 2020 הודיעה התזמורת על הארכת החוזה הראשוני של מקלה עם התזמורת של אוסלו ל-4 עונות נוספות. ביוני 2019 ניצח מקלה לראשונה על תזמורת פריז. ביוני 2020 הודיעה התזמורת על מינויו של מקלה למנהל המוזיקלי הבא שלה, החל בעונת 2022–2023, עם חוזה ראשוני של 5 עונות. הכוונה המקורית הייתה שמקלה יחזיק בתפקיד היועץ המוזיקלי בשתי העונות הקודמות, מ-2020 עד 2022. עם זאת, מקלה נכנס לתפקיד המנהל המוזיקלי בספטמבר 2021, שנה אחת מוקדם מהתכנון המקורי. בספטמבר 2020 ניצח לראשונה על תזמורת הקונצרטחבאו המלכותית. ביוני 2022 הודיעה התזמורת על מינויו של מקלה כשותף אמנותי בין השנים 2022–2027, ולאחר מכן כמנצח הראשי הבא שלה, החל מעונת 2027–2028, עם חוזה ראשוני של 5 שנים. באפריל 2024 נבחר להחליף את ריקרדו מוטי בתפקיד המנהל המוזיקלי של התזמורת הסימפונית של שיקגו ויתחיל למלא את התפקיד ב-2027. מדיה וקבצים בנושא קלאוס מקלה בוויקישיתוף אתר האינטרנט הרשמי של קלאוס מקלה קלאוס מקלה, ברשת החברתית אקס (טוויטר) קלאוס מקלה, במסד הנתונים הקולנועיים IMDb (באנגלית) קלאוס מקלה, באתר ספוטיפיי קלאוס מקלה, באתר AllMusic (באנגלית) קלאוס מקלה, באתר MusicBrainz (באנגלית) קלאוס מקלה, באתר Discogs (באנגלית)
About Last Night...

About Last Night... (בעברית: בקשר לאתמול בלילה...) הוא אלבום האולפן השני של הזמרת-יוצרת השוודית-בריטית מייבל. האלבום יצא לאור ב-15 ביולי 2022, על ידי חברת התקליטים פולידור רקורדס. הסינגל המוביל מהאלבום, "Let Them Know", יצא לאור ב-18 ביוני 2021. האלבום עצמו משמש כהמשך לאלבום הבכורה של מייבל, High Expectations (2019). בפברואר 2021, פרסמה מייבל בעמוד האינסטגרם שלה קטע משיר וצילומי מסך של הודעות מעריצים על אלבום האולפן השני שלה. ביוני 2021, פרסמה מייבל סרטון ברשתות החברתיות שלה המכיל סדרה של צילומים של הקלטה, ביצוע וצילום של שני קליפים, שבסופו של דבר היו אלה של שני הסינגלים הראשונים מהאלבום, "Let Them Know" ו-"Good Luck". שם האלבום נרמז בסוף הקליפ של "Let Them Know" ובתחילת הקליפ של "Good Luck". מייבל הכריזה רשמית על האלבום ב-27 במאי 2022. מידע על האלבום About Last Night... באתר MusicBrainz מידע על האלבום About Last Night... באתר AllMusic האלבום About Last Night... באתר Discogs האלבום About Last Night... באתר אפל מיוזיק האלבום About Last Night... באתר Last.fm Watson, Elly (13 ביולי 2022). "Mabel – About Last Night... review". DIY. נבדק ב-14 ביולי 2022. {{cite web}}: (עזרה) "MABEL RELEASES NEW TRACK 'LET LOVE GO'". DIY Mag. 30 ביוני 2022. נבדק ב-2 ביולי 2022. {{cite web}}: (עזרה) Aubrey, Elizabeth (27 במאי 2022). "Mabel unveils details of second album, 'About Last Night'". NME. נבדק ב-27 במאי 2022. {{cite web}}: (עזרה) Murray, Robin (27 במאי 2022). "Mabel Announces New Album 'About Last Night...'". Clash. נבדק ב-27 במאי 2022. {{cite web}}: (עזרה) Brayden, Kate (21 במרץ 2022). "Mabel to perform outdoor show at Dublin's Fairview Park this June". Hot Press. נבדק ב-18 באפריל 2022. {{cite web}}: (עזרה) "M a b e l on Instagram". נבדק ב-2022-06-18. "Mabel previews new music in teaser clip". NME (בAustralian English). 2021-06-10. נבדק ב-2022-06-18. "Mabel Announces New Album 'About Last Night...'". Clash Magazine (באנגלית). נבדק ב-2022-06-18. Release formats for About Last Night... on June 10, 2022: "ABOUT LAST NIGHT... SIGNED COLOUR VINYL". Mabel Official Store. נבדק ב-10 ביוני 2022. {{cite web}}: (עזרה) "ABOUT LAST NIGHT... PICTURE DISC". Mabel Official Store. נבדק ב-10 ביוני 2022. {{cite web}}: (עזרה) "ABOUT LAST NIGHT... BLACK VINYL". Mabel Official Store. נבדק ב-10 ביוני 2022. {{cite web}}: (עזרה) "ABOUT LAST NIGHT... CASSETTE #2". Mabel Official Store. נבדק ב-10 ביוני 2022. {{cite web}}: (עזרה) "ABOUT LAST NIGHT... CASSETTE #1". Mabel Official Store. נבדק ב-10 ביוני 2022. {{cite web}}: (עזרה) "ABOUT LAST NIGHT... CD". Mabel Official Store. נבדק ב-10 ביוני 2022. {{cite web}}: (עזרה) "SIGNED CD + SIGNED VINYL BUNDLE". Mabel Official Store. נבדק ב-10 ביוני 2022. {{cite web}}: (עזרה) "SIGNED CD + CASSETTE BUNDLE". Mabel Official Store. נבדק ב-10 ביוני 2022. {{cite web}}: (עזרה) "CASSETTE #1 + SIGNED CASSETTE #2 BUNDLE". Mabel Official Store. נבדק ב-10 ביוני 2022. {{cite web}}: (עזרה) "SIGNED CASSETTE #2 + PICTURE DISC BUNDLE". Mabel Official Store. נבדק ב-10 ביוני 2022. {{cite web}}: (עזרה) "About Last Night... (Apple Music Edition)". Apple Music (US). 10 ביוני 2022. נבדק ב-10 ביוני 2022. {{cite web}}: (עזרה)
Imagine (שיר של בן פלאט)

"Imagine" הוא סינגל של הזמר-יוצר האמריקאי, בן פלאט. השיר נכתב על ידי בן פלאט, מייקל פולק, אסקירדו, ג'ון בליון והמונסטרס & סטריינג'רז, והופק על ידי ג'ון בליון והמונסטרס & סטריינג'רז. השיר יצא כסינגל המוביל מתוך אלבום האולפן השני של בן פלאט, Reverie, ב-23 באפריל 2021, ואחריו גרסת רמיקס של טייסטו ב-28 במאי 2021. נכון ליוני 2022, השיר הושמע למעלה מ-36 מיליון פעמים בספוטיפיי. הווידאו קליפ, שבוים על ידי מאטי פיקויק, יצא ב-23 באפריל 2021. נכון ליוני 2022, הווידאו קליפ נצפה למעלה מ-2 מיליון פעמים. פלאט הופיע לראשונה עם השיר בהופעה חיה ב-13 במאי 2021 בתוכנית הטלוויזיה The Late Late Show with James Corden (אנ'). בנוסף, הוא ביצע את השיר בתוכנית הטלוויזיה The Kelly Clarkson Show (אנ') ב-8 ביוני 2021, וכן בגמר של העונה ה-20 של The Voice, שהתקיים ב-25 במאי 2021.‏ מידע על הסינגל "Imagine" באתר מיוזיק בריינז מידע על היצירה "Imagine" באתר Discogs סרטון השיר "Imagine" באתר יוטיוב מידע על השיר "Imagine" באתר ספוטיפיי Daw, Stephen. "First Out: New Music From Rebecca Black, Greyson Chance, K.Flay & More". Billboard. ארכיון מ-2021-04-24. נבדק ב-2021-05-05. Imagine, 2021-04-23, ארכיון מ-2022-06-10, נבדק ב-2022-06-10 Ben Platt - Imagine [Official Video], ארכיון מ-2022-06-10, נבדק ב-2022-06-10 Stage Tube (17 במאי 2021). "VIDEO: Ben Platt Talks DEAR EVAN HANSEN Movie on LATE LATE SHOW". BroadwayWorld. United States. ארכיון מ-2022-06-10. נבדק ב-14 במאי 2021. {{cite web}}: (עזרה) "Adam Levine and Gwen Stefani Returning to 'The Voice' for Season 20 Finale Performances | Entertainment Tonight". ארכיון מ-2022-06-10. נבדק ב-2022-06-10. "Ben Platt Unites With Grammy® Award-winning Superstar DJ/Producer Tiësto for "Imagine (Tiësto Remix)"". Vents Magazine. 28 במאי 2021. נבדק ב-31 במאי 2021. {{cite web}}: (עזרה) "Hot/Modern/AC Future Releases". All Access Music Group. ארכיון מ-2019-10-02. נבדק ב-5 במאי 2021. {{cite web}}: (עזרה) TV News Desk (11 ביוני 2021). "Ben Platt Shares Acoustic Version of 'Imagine'". BroadwayWorld. United States. ארכיון מ-2022-06-10. נבדק ב-15 ביוני 2021. {{cite web}}: (עזרה)
שמחה הלוי

הרב שמחה הלוי (ליוואי; 1896ֹֹ – 2 במאי 1968, ד' באייר ה'תשכ"ח) היה רב אמריקאי, נשיא ויושב ראש ועד ההלכה של הסתדרות הרבנים דאמריקה. מחבר הספר "שמחת הלוי". נולד לגרשון-יצחק ופעסיל הלוי, בקרקוב שבפולין, ולמד בעירו אצל הרב יודל אסטראווצר והרב יוסף ענגיל, ואצל הרב הרב דוד דוב מייזליש באויהל. בנעוריו, בשנת ה'תרע"ג, היגר עם הוריו לארצות הברית ולמד בישיבת רבינו יצחק אלחנן, ובה נסמך לרבנות. בהקדמת ספרו סיפר שבעקבות מצב כלכלי קשה של משפחתו רצה ללכת לעבוד, אולם אביו התעקש שילמד בישיבה. נישא למיכל סימא, בתו של הנדבן אהרן דרייזין, ונולדו להם שלושה בנים ובת אחת. בין השנים ה'תרפ"א–ה'תרפ"ד שימש כרב קהילת "בית ישראל" בניו יורק. החל משנת ה'תרפ"ה שימש כרב קהילת "שערי תפילה" בפרת' אמבוי, ניו ג'רזי. בקהילה זו הקים תלמוד תורה בו למדו, באורח לא מצוי, "עברית בעברית". בשנות ה-60, לאחר שבריאותו הורעה, סיים את תפקידיו הרבניים הציבוריים, עבר למונטריאול ושם הוציא את ספרו. הרב הלוי שימש ראש ועד ההלכה של הסתדרות הרבנים דאמריקה. לאחר מכן, בין השנים 1940–1942 שימש כנשיא השני של ההסתדרות. היה חבר הוועד הפועל של תנועת המזרחי באמריקה. כמו כן, ייסד את הסתדרות יהודי הונגריה באמריקה. הרב הלוי נפטר במונטריאול בד' באייר ה'תשכ"ח (2 במאי 1968). חיבר את הספר "שמחת הלוי" שבו חידושים על התלמוד. בהקדמתו כתב שהוציא רק את מקצת כתביו, מכיוון שהיה באותה עת פצוע בידו. הוא תכנן להוציא את השאר בהמשך, אולם הם אבדו לפני שהספיק להוציאם. הרב לוי נקט בגישה מקלה ביחס לגיור בני ובנות זוג של יהודים מתבוללים. דעתו המעודדת את גיור זה התפרסמה בעיתונות. גם לגבי גיור קטנים שנולדו מנישואים כאלה נקט בעמדה מקלה, וקבע שגם כאשר ברור שהילדים יגדלו במשפחה חילונית יש מקום לערוך את הגיור, בשל שעת הדחק הגדולה והנזקים שיגרמו מאי גיורם: וידוע כי לדאבוננו המצב בענין הזה פרוץ ובפרט בעירות קטנות ורבים מאלו שנולדו מישראל הבא על הנכרית מתערבים עם היהודים ומתחשבים כיהודים ואנו אין בידינו להפרידם. ועכ"פ אם ע"י טבילה לא יהיה גוי מצד הדין נציל בזה הרבה פעמים מנשואי תערובת — שמחת הלוי כ,ב כנשיא הסתדרות הרבנים פעל לאחד את אגודות הרבנים של אמריקה (הסתדרות הרבנים, אגודת הרבנים ואיגוד הרבנים). התכתב עם מזכיר אגודת הרבנים הרב יהודה זילבר כדי לפשר בין בין שני הארגונים, ואף נפגש עם חברי האגודה מספר פעמים. בעניין זה כתב: בכל זמן ועידן כל עוד שיש אפשרות לקרב – אין לרחק... החלטה זו של אגוה"ר, שחבריה לא יתחברו לאגודה רבנית אחרת, נתקבלה לפני שנים וזאת היא הפעם הראשונה שבאה בקשר עם ההסתדרות לפשר את הענין [...] פירוד זה יחזק רק את אלו שחפצים לראות ח"ו בהשפלתה של כבוד התורה ובמיעוט השפעתה, ועלינו להשתדל בכל האפשר לארגן את כל הכוחות שלנו ועל ידי זה להביא ברכה אל ביתנו, ברכה המשולשת המסיימת וחותמת בשלום. — מהמכתב למזכיר יהודה זילבר ר' שמחה ב"ר גרשון יצחק, מרישא', בתוך: מאיר וונדר, אנציקלופדיה לחכמי גליציה, כרך ו, ירושלים תשס"ה, עמ' 813 הרב שמחה הלוי באתר Geny הספר שמחת הלוי באתר Hebrewbooks על אודותיו ראו: 'ר' אהרן דרייזין ז"ל', הפרדס – ספר היובל, ניו יורק תשי"א, עמ' 465–466 'ספר שמחת הלוי', בתוך: המאור קסח [יט, ה], ניסן תשכ"ז, עמ' 25; "שמחת הלוי", הפרדס [מא, ט], סיון תשכ"ז, עמ' 33–34 הפרדס – ספר היובל, ניו יורק תשי"א, עמ' 565 מצבת קברו באתר "Kevarim" 1952, page 5 the jewish post (indiana), 4 july מכתב שרשם למזכיר אגודת הרבנים ותשובת המזכיר חלופת המכתבים מובאת בספרו, עמ נג
מייקל קין

מייקל וינסנט קין (באנגלית: Michael Vincent Keane; נולד ב-11 בינואר 1993) הוא כדורגלן אנגלי המשחק בעמדת הבלם באברטון. קין הצטרף בילדותו לאקדמיה של מנצ'סטר יונייטד יחד עם אחיו התאום, ויל, וב-25 באוקטובר 2011 ערך את הופעת הבכורה שלו בקבוצה הבוגרת, בניצחון על אלדרשוט טאון בסיבוב הרביעי של גביע הפוטבול ליג. לאחר שהמשיך לשחק בקבוצת המילואים של מנצ'סטר יונייטד, ב-6 בנובמבר 2012 הושאל יחד עם ג'סי לינגארד ללסטר סיטי מהצ'מפיונשיפ לחודש אחד, השאלה שהתארכה לבסוף עד לתום העונה. ב-28 בנובמבר 2013, לאחר שקיבל הצעות מצ'רלטון אתלטיק, דרבי קאונטי, מידלסברו ומילוול, קין בחר להצטרף לדרבי קאונטי בהשאלה עד לינואר 2014. בתום ההשאלה שב למנצ'סטר יונייטד, וכבר במרץ 2014 הושאל שוב עד לתום העונה, הפעם לבלקברן רוברס. ב-24 באוגוסט 2014 ערך את הופעת הבכורה שלו בפרמייר ליג במדי מנצ'סטר יונייטד, כשעלה כמחליפו של כריס סמולינג בניצחון על סנדרלנד. ב-2 בספטמבר 2014 הושאל לברנלי מהפרמיירליג עד לינואר 2015, וב-8 בינואר עבר רשמית לברנלי, כשהוא חותם על חוזה לשלוש עונות וחצי. בתום העונה ירדה הקבוצה לצ'מפיונשיפ, אך עלתה אליה חזרה בתום עונת 2015/2016, תוך שקין כובש חמישה שערי ליגה ב-44 משחקים. ב-13 באפריל 2017 היה אחד מששת המועמדים לתואר "הכדורגלן הצעיר של השנה בליגה האנגלית", בו זכה לבסוף דלה אלי. ב-3 ביולי 2017 חתם במועדון הפרמייר ליג אברטון על חוזה לחמש שנים, תמורת 25 מיליון ליש"ט. הוא ערך את הופעת הבכורה שלו בליגה ב-12 באוגוסט 2017, כאשר קבוצתו ניצחה 1–0 את סטוק סיטי. הוא כבש את שערו הראשון עבור אברטון ב-17 באוגוסט 2017 במשחק הראשון בסיבוב הפלייאוף של הליגה האירופית נגד היידוק ספליט, בו ניצחה קבוצתו 2–0. ב-30 באוגוסט 2020 האריך את חוזהו באברטון עד 2025. לאחר שהתחיל לשחק בנבחרות הצעירות של אירלנד, עבר קין לנבחרות הצעירות של אנגליה, וב-22 במרץ 2017 ערך את הופעת הבכורה שלו בנבחרת הבוגרת, בהפסד 0–1 לגרמניה במשחק ידידות. מדיה וקבצים בנושא מייקל קין בוויקישיתוף מייקל קין, ברשת החברתית אקס (טוויטר) מייקל קין, ברשת החברתית אינסטגרם מייקל קין, באתר Transfermarkt מייקל קין, באתר Soccerway מייקל קין, באתר BDFutbol מייקל קין, באתר WorldFootball.net מייקל קין, באתר National Football Teams מייקל קין, באתר FootballDatabase.eu Alex Scapens, Keane signs new contract for United at the double, Manchester Evening News, ‏2009-03-25 (באנגלית) "Aldershot 0-3 Man Utd" (באנגלית בריטית). 2011-10-25. נבדק ב-2022-06-12. City Bolstered By United Loan Double, www.lcfc.com (באנגלית) Champonship clubs battle to sign Michael Keane from Manchester United, Sky Sports (באנגלית) "Derby sign Man Utd defender Keane". BBC Sport (באנגלית בריטית). נבדק ב-2022-06-12. Keane Returns To Manchester United, www.dcfc.co.uk (באנגלית) Michael Keane | Football Stats | Everton | Season 2015/2016 | Soccer Base, www.soccerbase.com Men’s PFA Young Player of the Year 2017, www.thepfa.com (באנגלית) "Everton sign Burnley defender Keane". BBC Sport (באנגלית בריטית). נבדק ב-2022-06-12. "Rooney winner 'special moment' on return". BBC Sport (באנגלית בריטית). נבדק ב-2022-06-12. "Everton 2-0 Hajduk Split". BBC Sport (באנגלית בריטית). נבדק ב-2022-06-12. Michael Keane: Everton defender signs new five-year deal, Sky Sports (באנגלית)
Nights Like This

"Nights Like This" הוא סינגל של הזמרת האמריקאית, קלאני, בשיתוף פעולה עם המוזיקאי האמריקאי, טיי דולה סיין. השיר יצא, על ידי חברת התקליטים אטלנטיק רקורדס, ב-10 בינואר 2019, בתור הסינגל המוביל מהמיקסטייפ השלישי של קלאני, While We Wait‏. נכון ליוני 2022, השיר הושמע למעלה מ-416 מיליון פעמים בספוטיפיי. ב-7 בינואר 2019, קלאני הכריזה כי היא עומדת להוציא את השיר ב-10 בינואר 2019, בערוץ האינסטגרם שלה. השיר נכתב על ידי קלאני, DannyBoyStyles (אנ'), ברנדון הולמן וסר נולן (אנ'), והופק על ידי סר נולן. מילות השיר מנתחות מערכת יחסים כושלת, שבה קלאני מטילה ספק בכוונותיה של אהובתה לשעבר. החלק של טיי דולה סיין מתאר את נקודת המבט של הזכר בשיר. הווידאו קליפ של השיר יצא בערוץ היוטיוב של קלאני ב-10 בינואר 2019. נכון ליוני 2022, הווידאו קליפ נפצה למעלה מ-49 מיליון פעמים. מידע על הסינגל "Nights Like This" באתר מיוזיק בריינז מידע על היצירה "Nights Like This" באתר Discogs סרטון השיר "Nights Like This" באתר יוטיוב "Kehlani on Instagram: 'Listen to da new new 'Nights Like This' feat. Ty Dolla Sign as @ZaneLowes's @Beats1Official WORLD RECORD tomorrow! apple.co/zane'". אורכב מ-המקור ב-2021-12-24. נבדק ב-10 בינואר 2019 – via Instagram. {{cite web}}: (עזרה) Nights Like This (feat. Ty Dolla $ign), 2019-02-22, ארכיון מ-2022-06-10, נבדק ב-2022-06-10 "Kehlani on Instagram: '1/10/19 Nights Like This'". אורכב מ-המקור ב-2021-12-24. נבדק ב-10 בינואר 2019 – via Instagram. {{cite web}}: (עזרה) Benjamin, Jeff (17 בינואר 2019). "Kehlani & Ty Dolla $ign's 'Nights Like This' Shows 20BiTeen Is Already Real". Forbes. ארכיון מ-2022-06-10. נבדק ב-6 בדצמבר 2019. {{cite web}}: (עזרה) "Kehlani – Nights Like This (feat. Ty Dolla $ign) [Official Music Video]". ארכיון מ-2022-06-10. נבדק ב-10 בינואר 2019 – via YouTube. {{cite web}}: (עזרה) "Nights Like This (featuring Ty Dolla Sign) – Single by Kehlani on Apple". iTunes Store. ארכיון מ-2022-06-10. נבדק ב-10 בינואר 2019. {{cite web}}: (עזרה)
עבדאללה שהיד

עבדאללה שהיד (בדיבהי: ޢަބްދުﷲ ޝާހިދު; נולד ב-26 במאי 1962) הוא פוליטיקאי מלדיבי שכיהן כנשיא העצרת הכללית של האומות המאוחדות מ-ספטמבר 2021 ועד ספטמבר 2022. שהיד הוא הפוליטיקאי המלדיבי הראשון שנבחר לנשיאות העצרת הכללית של האומות המאוחדות. בנוסף מכהן כשר החוץ של האיים המלדיביים מאז 2018, וכיהן בשנים 2008–2014 כיו"ר המג'לס העממי (הרשות המחוקקת של האיים המלדיביים). ב-7 ביוני 2021, נבחר שהיד לנשיא ה-76 של העצרת האומות המאוחדות ברוב מוחץ, עם 143 בעד, 48 נגד וללא נמנעים. הוא נכנס לתפקידו ב-14 בספטמבר באותה שנה. שנה לאחר מכן, ב-13 בספטמבר 2022 סיים את תפקידו. מדיה וקבצים בנושא עבדאללה שהיד בוויקישיתוף עבדאללה שהיד, ברשת החברתית אקס (טוויטר) "The President's Office". presidency.gov.mv. אורכב מ-המקור ב-2019-01-02. נבדק ב-2019-01-01. "Honourable Abdulla Shahid" (PDF). un.org. Abdulla, Lamya (7 ביוני 2021). "Maldives' FM Abdulla Shahid elected as President of UN General Assembly". The Edition. נבדק ב-7 במרץ 2022. {{cite news}}: (עזרה) ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.